Document ID: 32007D0463

A BIZOTTSÁG HATÁROZATA
(2007. július 4.)
a harmadik országokban előállított erdészeti szaporítóanyagok tekintetében nyújtott biztosítékokra vonatkozó határozatok meghozatalának a tagállamok számára az 1999/105/EK tanácsi irányelv alapján történő engedélyezéséről szóló 2005/942/EK határozat módosításáról
(az értesítés a C(2007) 3173. számú dokumentummal történt)
(2007/463/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (1) és különösen annak 19. cikke (3) bekezdésére,
mivel:
(1)
A 2005/942/EK bizottsági határozat (2) engedélyezi a tagállamok számára, hogy az 1999/105/EK irányelv alapján meghatározott harmadik országokban előállított, meghatározott fajok erdészeti szaporítóanyagainak tekintetében nyújtott biztosítékokra vonatkozóan határozatokat hozzanak.
(2)
A jelenlegi rendszer alkalmazási körét ki kell terjeszteni, amennyiben a szükséges biztosítékok rendelkezésre állnak.
(3)
Helyénvaló Új-Zéland engedélyezett harmadik országként való felvétele a Pinus radiata faj „azonosított származású” kategóriába tartozó erdészeti szaporítóanyag tekintetében, továbbá helyénvaló az Amerikai Egyesült Államokra vonatkozó bejegyzés kiegészítése az említett fajjal. A 2005/942/EK határozatot ezért ennek megfelelően módosítani kell.
(4)
Az e a határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
ELFOGADTA EZT A HATÁROZATOT:
1. cikk
A 2005/942/EK határozat melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2007. július 4-én.

Labels: 3
5
6